บาทเปิด 31.38 บาทต่อดอลลาร์ แข็งค่า
เงินบาทเปิดตลาด 31.38 บาทต่อดอลลาร์ แข็งค่าหลังเฟดลดดอกเบี้ยฉุกเฉินรับมือโควิด-19 ส่งผลดอลล์อ่อน
4 มี.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.38 บาท/ดอลลาร์ แข็งค่าจากปิดตลาดเย็นวานนี้ที่ระดับ 31.55 บาท/ดอลลาร์ เนื่องจากดอลลาร์อ่อนค่าเมื่อเทียบกับทุกสกุลเงินหลัก หลังจากธนาคารกลางสหรัฐ (เฟด)ประกาศปรับลดอัตราดอกเบี้ยฉุกเฉินลง 0.50% ก่อนการประชุมตามกำหนดการที่จะมีขึ้นในวันที่ 17-18 มี.ค.63 เพื่อพยุงเศรษฐกิจที่ได้รับผลกระทบจากการแพร่ระบาดของเชื้อไวรัสโควิด-19
"บาทแข็งค่าหลังเฟดปรับลดดอกเบี้ยลงส่งผลให้ดอลลาร์อ่อนค่าเมื่อเทียบกับสกุลเงินหลัก" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 31.30 - 31.50 บาท/ดอลลาร์